New Moon

Nymåne (eng. New Moon) er anden bog i Stephenie Meyers Tusmørke-saga. Den blev udgivet 2006.

Til forskel fra den forrige bog, Tusmørke, handler denne bog om at miste sand kærlighed.

Stephenie Meyer har på sin hjemmeside, under "New Moon : FAQ", gjort det klart, at omslaget på bogen ikke er nogen særlig henvisning til bogen. Dog refererer titel New Moon til den mørkeste fase i månens cyklus, hvilket indikerer at bogen omhandler den mørkeste periode i Bella's liv.

Handling 

Nymåne starter med, at Bella har fødselsdag, og hun er nu meget mod sin vilje teknisk set ældre end Edward. Selvom hun ikke vil fejre sin fødselsdag, har Cullen familien arrangeret en lille fest for hende derhjemme. Da hun skal åbne en fødselsdagsgave, skærer hun sig i fingeren, så det bløder. Edwards bror Jasper kan ikke modstå blodduften og prøver at angribe Bella, men Edward og Emmett når at stoppe ham.

Dagen efter uheldet er Edward blevet meget stille. Så en dag fortæller Edward, at de bliver nødt til at rejse væk, fordi folk er ved at få mistanke om, at Carlisle ikke er en dag over 30. Men sandheden er dog, at Edward er bange for at bringe Bella i farer og beslutter derfor at rejse væk. Da Bella misforstår og tror, at hun skal med, siger Edward, at han ikke vil have hende med. Han spørger hende, om hun vil love ham en ting. Hun svarer ja, og han siger, hun skal undlade at gøre dumme og uansvarlige ting og lover hende så, at hun aldrig vil se ham igen, og at det vil være som om, han aldrig har eksisteret. Han kysser hende på panden, og så er han væk. Bella prøver at følge efter ham, men han er selvfølgelig så hurtig, at hun ikke kan. Hun går rundt i skoven det meste af dagen og falder så og bliver bare liggende. Senere finder en mand ved navn Sam Uley hende.

Der går et par måneder, før handlingen fortsætter. Bella er stadig ikke kommet over bruddet med Edward og lever nærmest som en zombie. Efter pres fra sin far Charlie, går hun i biografen med sin veninde Jessica. Efter filmen ser hun en mand, der ligner ham, som næsten overfaldt hende året før. Så hører hun Edwards stemme, som stod han ved siden af hende, og han siger, at hun skal vende om. Men det er bare hendes underbevidsthed. Hun undskylder overfor manden og går så videre med Jessica. Efter det er Jessica sur på hende og gider ikke være venner med hende. De bliver først venner igen til dimissionen.
Bella havde lovet Edward, at hun ikke vil gøre noget dumt, men hun føler trang til at bryde løftet.
Hun finder to motorcykler hos en dreng fra hendes skole og får lov til at få dem, fordi de alligevel skal smides ud og får Jacob Black til at reparere dem, og han får så den ene. De begynder at tilbringe mange timer sammen, og der opstår et nært venskab mellem Bella og den to år yngre Jacob. Langsomt får Jacob trukket hende ud af mørket, hun har levet i, og hun begynder at få det bedre. Desuden opdager Bella, at hun kan høre Edwards stemme, hver gang hun foretager sig noget farligt som fx at køre på motorcykel.

En dag efter Bella, Mike og Jacob har været i biografen, og Jacob tager hjem, bliver Jacob syg, og der går lang tid, hvor han ikke må få besøg. Det er dog ikke rigtigt, da sandheden er, at han er blevet til en varulv, og Sam Uley (ulveflokkens leder) giver en ordre om, at han ikke må se Bella mere. Før Jacob blev en varulv, var han og Bella i gang med at finde den eng, hun havde været på med Edward sidste år. De fandt den ikke, men da Jacob holder op med at være sammen med hende, fordi han ikke må for Sam Uley, går hun en dag alene ud og prøver at finde den. Hun finder engen, men pludselig dukker Laurent op. Glad over at møde nogle der minder hende om Cullen familien, opdager hun ikke, at Laurents øjne er røde af tørsten efter blod. Da det går op for hende, at Laurent har tænkt sig at dræbe hende, hører hun Edwards stemme igen, og den siger, at hun skal lyve overfor Laurent, da han spørger, om Cullen familien kommer her meget, og det gør hun så. Da alt håb ser ud til at være ude, kommer der pludselig en flok kæmpeulve frem. De jagter Laurent uden at røre Bella. Bella er helt rædselsslagen og løber så hurtigt, hun kan ud af skoven og hen til sin pickup og hjem.

Eksterne henvisninger 
 Stephenie Meyer's officielle New Moon hjemmeside

Referencer 

Litteratur i 2006
Twilight